Document ID: 32010D0750
Publication Date: 2010-12-03

Title and Content:
SKLEP KOMISIJE
z dne 3. decembra 2010
o določitvi končnih zneskov, ki jih morajo plačati ali izterjati Estonija, Ciper, Latvija, Litva, Malta, Poljska in Slovaška ob zaključku programa s področja prehodnih programov za razvoj podeželja, ki jih financira Evropski kmetijski usmerjevalni in jamstveni sklad (EKUJS)
(notificirano pod dokumentarno številko C(2010) 8471)
(Besedilo v estonskem, grškem, latvijskem, litovskem, malteškem, poljskem in slovaškem jeziku je edino verodostojno)
(2010/750/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Komisije (ES) št. 27/2004 z dne 5. januarja 2004 o prehodnih podrobnih pravilih za uporabo Uredbe Sveta (ES) št. 1257/1999 glede financiranja Jamstvenega oddelka EKUJS ukrepov za razvoj podeželja v Češki, Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem (1) ter zlasti člena 3(4) Uredbe,
ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih (2) in zlasti člena 32(3) Uredbe,
ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb (3) in zlasti člena 47(3) Uredbe,
po posvetovanju z Odborom za kmetijske sklade,
ob upoštevanju naslednjega:
(1)
V Sklepu Komisije 2009/984/EU (4) so določeni končni zneski, ki jih morajo plačati ali izterjati Češka, Madžarska in Slovenija ob zaključku programa s področja prehodnih programov za razvoj podeželja, ki jih financira EKUJS.
(2)
Potrditev obračunov plačilnih agencij iz člena 6(2) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (5) je bila za proračunska leta 2005 (6), 2006 (7), 2007 (8), 2008 (9) in 2009 (10) opravljena na podlagi letnih obračunov v zvezi z izdatki na področju ukrepov za razvoj podeželja, ki so jih skupaj z zahtevanimi podatki predložile Estonija, Ciper, Latvija, Litva, Malta, Poljska in Slovaška. Sprejete so bile ustrezne odločitve o potrditvi obračunov.
(3)
Končni datum upravičenosti programov TRDI je bil določen na 31. december 2008. Podaljšanje končnega datuma upravičenosti je bilo odobreno Estoniji, Malti in Slovaški. Izdatki, nastali med 16. oktobrom 2008 in 30. junijem 2009, so bili prijavljeni v letnih obračunih 2009; zato so z zgoraj navedenimi odločitvami o potrditvi obračunov potrjeni celotni izdatki, ki so nastali v okviru teh programov.
(4)
Člen 32(3) Uredbe (ES) št. 1260/1999 določa, da skupni seštevek plačil, izvršenih v zvezi s programom pred izvršitvijo končnega plačila, ne sme presegati 95 % prispevka Skupnosti za program.
(5)
V zvezi z izdatki za razvoj podeželja, ki jih zajema člen 3(4) Uredbe (ES) št. 27/2004, se končno plačilo, ki ga je treba izvršiti ali izterjati, izračuna na podlagi najnovejše odločitve o potrditvi obračunov in dodatnih informacij, ki jih dajo na voljo Estonija, Ciper, Latvija, Litva, Malta, Poljska in Slovaška v skladu z uvodno izjavo 6 v nadaljevanju.
(6)
Zaradi zaključka prehodnih programov za razvoj podeželja so bile zadevne države članice naprošene, naj predložijo informacije o neporavnanih dolgovih iz programov. Komisija je podatke o dolgu preverila in jih upoštevala pri izračunu končnega salda.
(7)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja Evropske unije izvzamejo izdatki, ki niso bili izvršeni v skladu s pravili Evropske unije -
SPREJELA NASLEDNJI SKLEP:
Člen 1
Zneski končnih plačil, ki se izterjajo od vsake države članice ali plačajo vsaki državi članici skladno s tem sklepom na področju ukrepov za razvoj podeželja, ki se uporabljajo v Estoniji, na Cipru, v Latviji, Litvi, na Malti, Poljskem in Slovaškem, so opredeljeni v Prilogi.
Člen 2
V tem sklepu so določeni končni zneski preostalih prehodnih programov za razvoj podeželja, ki jih financira Evropski kmetijski usmerjevalni in jamstveni sklad (EKUJS).
Člen 3
Ta sklep je naslovljen na Republiko Estonijo, Republiko Ciper, Republiko Latvijo, Republiko Litvo, Republiko Malto, Republiko Poljsko in Slovaško republiko.
V Bruslju, 3. decembra 2010

Classification:
Level 1 Topics: 100161
100144
100152
100156
Level 2 Topics: 100277
100283
100177
100230
100282
100245
Level 3 Topics: 5655
2442
5781
5283
5087
122
2106
1005
912
c_b2c019c8
914
911
2200
1155
All Topics: 1774
2442
2543
5619
5706
5709
5859
5989
6013
979